
H O T Ă R Â R E  Nr. 21
din data de 25 februarie 2021

Pentru modificarea şi completarea Anexei la H.C.L. nr.86/17.12.2020 privind stabilirea impozitelor şi taxelor locale cu aplicabilitate pentru anul 2021 

Având în vedere Referatul de aprobare nr.3408/31.12.2020 prezentat de Primarul comunei Biharia, în calitate de iniţiator, precum şi Raportul de specialitate nr.3409/31.12.2020 întocmit de Biroul impozite, taxe şi administrativ, prin care se propune Consiliului Local al comunei Biharia modificarea şi completarea Anexei la H.C.L. nr.86/17.12.2020 privind stabilirea impozitelor şi taxelor locale cu aplicabilitate pentru anul 2021,
Ţinând seama de Anexa la H.C.L. nr.86/17.12.2020 privind stabilirea impozitelor şi taxelor locale cu aplicabilitate pentru anul 2021,
Luând în considerare avizul comisiilor de specialitate ale Consiliului local al comunei Biharia,


Ţinând cont de prevederile pct. 197 din Legea nr.296/18.12.2020 pentru modificarea şi completarea Legii nr.227/2015 privind Codul fiscal,
Având în vedere prevederile art.7 din Legea nr.52/2003 privind transparenţa decizională în administraţia publică, cu modificările şi completările ulterioare,

             În temeiul art.129 alin.(4) lit.c), art.139 alin.(3) lit.c) şi art.196 alin.(1) lit.a) din O.U.G. nr.57/2019 privind Codul administrativ,

Cu __13__ voturi “pentru”, _____ “împotrivă”, _____ “abţinere” ale consilierilor locali din numărul total de 13 consilieri locali în funcţie,    

CONSILIUL LOCAL AL COMUNEI BIHARIA 

ADOPTĂ PREZENTA HOTĂRÂRE: 


Art. 1. Se aprobă modificarea şi completarea punctului 1 paragraful 4 şi 5 al Anexei la H.C.L. nr.86/17.12.2020 privind stabilirea impozitelor şi taxelor locale cu aplicabilitate pentru anul 2021, care va avea următorul conţinut:

    ”Valoarea impozabilă a clădirii se actualizează o dată la 5 ani pe baza unui raport de evaluare a clădirii întocmit de un evaluator autorizat în conformitate cu standardele de evaluare a bunurilor aflate în vigoare la data evaluării, depus la compartimentul impozite şi taxe al comunei Biharia până la primul termen de plată din anul de referinţă. În situaţia depunerii raportului de evaluare după primul termen de plată din anul de referinţă acesta produce efecte începând cu data de 1 ianuarie a anului fiscal următor.

     În cazul în care proprietarul clădirii nu a actualizat valoarea impozabilă în ultimii 5 ani anteriori anului de referinţă, cota impozitului/taxei pe clădiri este de 5%, iar diferenţa de taxă faţă de cea stabilită, va fi datorată de proprietarul clădirii.”
Art. 2. Celelalte prevederi ale Anexei la H.C.L. nr.86/17.12.2020, rămân neschimbate.

Art. 3. Cu ducerea la îndeplinire a prezentei hotărâri se încredinţează Primarul comunei Biharia şi Biroul impozite, taxe şi administrativ al comunei Biharia.

 
Art. 4. Prezenta hotărâre se comunică cu:

· Instituţia Prefectului – Judeţul Bihor

               -     Primarul comunei Biharia

· Biroul impozite, taxe şi administrativ

· Publicul, prin afişare

PREŞEDINTE DE ŞEDINŢĂ




           CONTRASEMNEAZĂ

     
         NAGY GIZELA                                                                                   SECRETAR GENERAL

